Mikä on avaimenkäyttölaajennus?
Avaimenkäyttölaajennus määrittää, miten varmennetta voidaan käyttää. Avaimenkäyttölaajennuksella voidaan rajoittaa, mitä toimintoja varmenteessa oleva julkinen avain voi suorittaa. Voit esimerkiksi luoda varmenteen, jolla voidaan allekirjoittaa sähköposteja, mutta ei salata niitä. Laajennettu avaimen käyttö on lähes sama asia, mutta määrittää varmenteen käyttötarkoituksen perusteella (esimerkiksi OCSP-vastausten allekirjoittamiseen, SSL-asiakkaan tunnistamiseen ja niin edelleen). Laajennettu avaimen käyttö on uudempi ja paremmin laajennettavissa kuin Avaimenkäyttölaajennus, joten sitä pidetään parempana käytönrajoitusmekanismina. Voit määrittää laajennetun avaimenkäyttölaajennuksen myöhemmin tässä apurissa.

Voit käyttää seuraavia avaimenkäyttölaajennuksia:

Allekirjoitus: Valitse tämä, kun varmenteen julkista avainta käytetään digitaalisen allekirjoitusmekanismin kanssa tukemaan muita turvallisuuspalveluja kuin varmenteen allekirjoitusta.

Kiistämättömyys: Valitse tämä, kun varmenteen julkisella avaimella varmennetaan digitaalisia allekirjoituksia, joiden avulla tarjotaan kiistämättömyyspalvelua (estää jonkin toiminnon kiistämisen valheellisesti). Kiistämättömyys varmistaa, että kiistan osapuoli ei kiistä lausunnon tai sopimuksen pitävyyttä. 

Avaimen salaus: Valitse tämä, kun varmenteen julkista avainta käytetään avaimen salaamiseen missä tahansa tarkoituksessa. Avaimen salausta käytetään avainten siirtämiseen ja paketoimiseen (tai hallintaan).

Datan salaus: Valitse tämä, kun varmenteen julkisella avaimella salataan dataa, joka ei ole salausavaimia.

Avainsopimus: Valitse tämä, kun varmenteen julkista avainta käytetään avainsopimukseen. Avainsopimusprotokollaa (tunnetaan myös nimellä avaimenvaihtoprotokolla) käytetään, kun kaksi osapuolta sopivat avaimesta, jota käytetään salaisen avaimen salausjärjestelmässä, jossa avaimet voidaan jakaa vapaasti ja turvallisesti epäturvallisen väylän kautta. (Esimerkiksi, jos Diffie-Hellman-avaimia käytetään avaintenhallintaan, tätä laajennusta käytetään.)

Varmenteen allekirjoitus: Valitse tämä, kun varmenteen julkista avainta käytetään julkisen avaimen varmenteissa olevien allekirjoitusten tarkistamiseen. Varmenteet, joissa on tämä laajennus, ovat varmentajavarmenteita. Jos tämä laajennus lisätään varmenteeseen, perusrajoitustenlaajennuksissa on myös asetettava ”Käytä tätä varmennetta varmentajana”. Perusrajoitustenlaajennus näytetään myöhemmin tässä apurissa.

CRL-allekirjoitus: Valitse tämä, kun varmenteen julkista avainta käytetään varmenteen sulkulistan (CRL) allekirjoituksen varmentamiseen.

Vain salaus: Valitse tämä vain, jos avainsopimus on myös valittuna. Se osoittaa, että varmenteen julkista avainta voidaan käyttää datan salaukseen avainsopimusta solmittaessa.

Vain purku:  Valitse tämä vain, jos avainsopimus on myös valittuna. Se osoittaa, että varmenteen julkista avainta voidaan käyttää datan purkuun avainsopimusta solmittaessa.

Mitä ”Tämä laajennus on kriittinen” tarkoittaa?
Tämä tunnetaan nimellä ”kriittisyyden osoitin”. Tämä lippu kertoo varmennetta käyttävälle ohjelmistolle, onko sen turvallista jättää avaimenkäyttölaajennus huomioimatta, jos se ei tunnista sitä. Varmenne hylätään, jos ohjelmisto ei tunnista kriittistä laajennusta.